Yu Hai. Yu Hai () ( 1987-yil 4-iyunda tugʻilgan) — xitoylik futbolchi, hozirda Xitoy Superligasida „Shanghai SIPG“ jamoasida oʻynaydi. Klubdagi faoliyati. Yu Hai futbolchilik faoliyatini 2004-yilgi mavsumda „Shaanxi Chanba“ jamoasida boshlagan va u klubdagi debyutini 2004-yilning 16-may kuni „Qingdao Etsong“ga qarshi oʻyinda (2:2) oʻtkazgan. Mavsum davomida asosan zaxira oʻyinida oʻynaganiga qaramay, mavsum oxirida Shaanxi uchinchi oʻrinni egallashida muhim rol oʻynagan. Keyingi 2005-yilgi mavsumda u jamoada oʻsib borayotgan salohiyatga ega futbolchi sifatida oʻzini namoyon qilgan va jamoada koʻproq oʻyinlarda maydonga tusha boshlagan. 2006—2007-yilgi mavsum boshlanishidan oldin Yu Eredivizionning „Vitesse“ jamoasiga oʻtgan va u yerda 2007-yilning 18-martida „Utrecht“ga qarshi oʻyinda (2:0) klub uchun debyut qilgan. Uning „Vitesse“dagi faoliyati omadsiz boʻlgan, chunki u jamoada oʻzini koʻrsata olmagan. Yu 2008-yil iyul oyida xochsimon bogʻlamlari shikastlangani uchun 2008-yilgi Yozgi Olimpiada oʻyinlaridan soʻng Vitesse jamosidan ozod qilingan. Yu 2009-yilgi mavsum boshida Shaanxiga qaytgan, u yerda ligada 29 ta oʻyin oʻtkazgan va mavsum oxiriga qadar 3 ta gol urgan. Keyingi bir necha mavsumda u klubning doimiy oʻyinchisiga aylangan. 2012-yilgi mavsum boshlanishiga kelib, Yu Guizhouga koʻchib oʻtishga qaror qilgan klubga ergashgan va oʻz nomini Guizhou Renhega oʻzgarttigan jamoa tarkibida qolgan. 2015-yilning 27-fevralida Yu Xitoy Superligasi vakili „Shanghai SIPG“ga o‘tgan. U klub uchun birinchi golini 2015-yil 7-mart kuni Jiangsu Saintyga qarshi oʻyinda (2:1) kiritgan. 2018-yilgi Xitoy Superligasi mavsumiga kelib bosh murabbiy Viktor Pereira Yuni chap qanot himoyachisiga aylantirgan, buning natijasida Shanxay SIPG birinchi liga chempionligini qoʻlga kiritgan. Xalqaro faoliyati. Yu 23 yoshgacha boʻlgan Xitoy terma jamoasi aʼzosi boʻlgan va 2008-yilgi yozgi Olimpiya oʻyinlarida jamoani sardori boʻlishi kutilgan edi, ammo xochsimon bogʻlamlari shikastlangani uchun u Olimoiya oʻyinlarida ishtirok eta olmagan. Oxir-oqibat, u Xitoy Superligasiga qaytganidan soʻng Shaanxi Chanba bilan muntazam oʻyinlar oʻtkazgan. U xalqaro maydondagi debyutini 2009-yilning 4-iyunida Saudiya Arabistoniga qarshi oʻyinda (4:1) oʻtkazgan. Magʻlubiyatga qaramay, Yu oʻzini kuchli futbolchi sifatida koʻrsatishni davom ettirgan va 2010-yilgi Sharqiy Osiyo futbol chempionatida gʻolib chiqqan tarkibga kiritilgan. Bu esa 2011-yilgi OFK Osiyo Kubogida ishtirok etgan terma jamoaga chaqirilishiga sabab boʻlgan. 2014-yilning 24-dekabrida Yu Xitoyning 2015-yilgi Osiyo Kubogi uchun terma jamoasiga kiritilgan. Guruhning dastlabki oʻyinida Xitoy Saudiya Arabistoni ustidan 1:0 hisobida gʻalaba qozonganida u gʻalaba golini kiritgan. Yutuqlar. Klub. Guizhou Renhe Shanghai SIPG Xalqaro. Xitoy terma jamaosi